Odločbe Nueve Plante (Decretos de Nueva Planta) so skupek odločb, ki jih je med leti 1707 in 1716 izdal kralj Filia V. Burbonski (Felipe V de Borbón), zmagovalec Španske nasledstvene vojne (Guerra de Sucesión Española), ki je potekala med leti 1701 in 1713. Odločbe so spremenile ozemeljski sistem Španske monarhije, saj so predvidevale absolutni centralizem in enotnost Španije. Z odločbami Nueve Plante so bili ukinjeni zakoni in inštitucije kraljevine Valencie (Reino de Valencia) in Aragona (Reino de Aragón), kraljevine Majorke (Reino de Mallorca) in kneževine Katalonije (Principado de Cataluña), vsi združeni pod Aragonsko krono (Corona de Aragón), podporniki nadvojvode Karla Habsburškega (Carlos de Habsburgo). Tako se je končala sestavljena struktura Španske monarhije (Monarqía Hispánica), značilna za vladavino dinastije Habsburžanov.